Strækningen mellem Aalborg og Aarhus opgraderes, og der sættes lyntog ind, så rejsetiden bliver forkortet. Strækningen fra Fredericia til Frederikshavn bliver elektrificeret, så der kan sættes mere moderne el-tog ind på skinnerne. Togene mellem Aalborg og Frederikshavn får mulighed for at køre hurtigere, og det vil forkorte rejsetiden for passagerne. Togene mellem Struer og Thisted får mulighed for at køre hurtigere, og det vil forkorte rejsetiden for passagerne. Hirtshals Havn får et tilskud på 23 millioner kroner til opgradering af havneområdet. Det skal sikre bedre mulighed for godstransport. Aftaleparterne er enige om, at strækningen mellem Aalborg og Hjørring skal forbedres - både for passagerer og for godstransport. Der er afsat 110 millioner kroner, som skal bruges på en langsigtet udbygning af strækningen mellem Aalborg og Hjørring - og videre til Hirtshals. Togfondens aftaleparter har desuden noteret sig, at strækningen mellem Hjørring og Hirtshals er en del af det såkaldte TEN-T hovednet - og derfor skal denne strækning ifølge aftalen elektrificeres inden udgangen af 2030. Endelig er internetdækningen for passagerne ikke tilfredsstillende. Og derfor vil partierne nu se på, hvordan dækningen kan forbedres over hele landet. Projekterne, der har forbindelse til Nordjylland, løber samlet op i cirka 6,7 milliarder kroner.

Referat:
Togfonden indeholder projekter for over seks milliarder, der påvirker Nordjylland. Se oversigten.